Anne Bolstad
Store norske leksikon,Kunst og estetikk,Musikk,Klassisk musikk,Norske klassiske sangere
Anne Bolstad er en norsk sopran med hovedparten av sin karriere i Sverige og Tyskland. Hun har også spilt på en rekke andre operahus i Europa, USA og Kina og vært aktiv som konsertsanger og skuespiller.
Utdannelse og karriere Bolstad studerte sang på Bergen Musikkonservatorium med Ellen Sundy som lærer. Sin operautdannelse tok hun på Scenskolan i Göteborg. Hun debuterte på Den Norske Opera i Den italienske stråhatten (Nino Rota) i 1982. Året etter ble hun ansatt på Wermland Opera i Karlstad. I perioden 2002 til 2005 var hun ansatt på Komische Oper i Berlin. Etter sin avgang der kom hun tilbake til Wermland Opera som operasanger, skuespiller og senere som produsent.Som operasanger har Bolstad hatt rundt 80 roller på repertoaret. I tillegg til faste engasjementer har hun hatt en betydelig karriere som gjest ved operahus i USA, Italia, Tyskland, Kina, Belgia, Sveits og Storbritannia. Blant hennes største suksesser kan nevnes de kvinnelige hovedrollene i Léos Janáceks operaer Jenůfa og Mysteriet Makroplolous på operaen i Düsseldorff, Dmitrij Sjostakovitsj' Lady Macbeth fra Mstensk på Komische Oper i Berlin og Richard Strauss Salome på GöterborgsOperan. Hun huskes også for sin medvirkning på Theatre La Monnaie i Brussel i Benjamin Brittens Turn of the Screw og Kovanchina av Modest Musorgskij.Bolstad har også hatt en karriere som konsert- og romansesanger og har urfremført en rekke operaer, blant andre: Mysterier av Johan Kvandal og Olav Trygvason av Ragnar Söderlind på Den Norske Opera, Trädgården av Jonas Forsell på Kungliga Operan i Stockholm, Gycklarnas Hamlet av Thomas Jennefeld i på Göteborgsoperan og God’s Lier av John Casken i London.Hun har også gjort seg gjeldende som skuespiller og gjestet i 2008 Dramaten i Stockholm som Iokaste i Jon Fosses skuespill Døden i Thebe, basert på Sofokles' tre thebenske skuespill. Viktige roller Ludwig van Beethoven: Leonore i Fidelio   Wolfgang Amadeus Mozart: Grevinnen i Figaros bryllup, Despina i Così fan tutte og Donna Elvira i Don Giovanni   Giacomo Puccini: Tittelrollene i Madame Butterfly og Tosca samt Musetta i La Bohème   Giuseppe Verdi: Elena i I Vespri Ciciliani, Lady MacBeth i Macbeth og Amelia i Maskeballet   Leoš Janáček: Tittelrollen i Jenůfa og Emilia Martý i Mysteriet Makropoulos   Richard Strauss: Tittelrollen i Salome   Dmitrij Sjostakovitsj: Katerina Izmajlova i Lady Macbeth fra Mtsensk   Ruggero Leoncavallo: Nedda i Pagliacci   Modest Musorgskij: Emma i Khovanshchina   Benjamin Britten: Ellen Orford i Peter Grimes og Miss Jessel i The Turn of the Screw   Georges Bizet: Michaela og Frascita i Carmen   Jacques Offenbach: Giulietta i Hoffmanns eventyr   Alexander von Zemlinsky: Ghita i Dvergen   Gian Carlo Menotti: Magda i Konsulen   Pjotr Tsjajkovskij: Tatjana i Eugen Onegin   Richard Wagner: Zenta i Den flyvende hollender   Francis Poulenc: Mdm. Lidoine i Karmelittsøstrene Priser Griegprisen for sin innspilling av Griegsanger med pianisten Audun Kayser, 1978 Les mer i Store norske leksikon opera